CELEX: 32013D0282
Language: bg
Date: 2013-06-11 00:00:00
Title: 2013/282/ЕС: Решение за изпълнение на Комисията от 11 юни 2013 година за изменение на Решение 2006/784/ЕО по отношение на формулата на разрешен метод за класификация на кланични трупове на свине във Франция (нотифицирано под номер C(2013) 3437)

13.6.2013   
            
            
               BG
            
            
               Официален вестник на Европейския съюз
            
            
               L 161/10
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 11 юни 2013 година
   за изменение на Решение 2006/784/ЕО по отношение на формулата на разрешен метод за класификация на кланични трупове на свине във Франция
   (нотифицирано под номер C(2013) 3437)
   (само текстът на френски език е автентичен)
   (2013/282/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, буква м) във връзка с член 4 от него,
   като има предвид, че:
   
               (1)
            
            
               С Решение 2006/784/ЕО на Комисията от 14 ноември 2006 г. относно даване на разрешение за методи за класификация на кланични трупове на свине във Франция (2) бе дадено разрешение за използване на седем метода за класификация на кланични трупове на свине във Франция.
            
         
               (2)
            
            
               Франция поиска от Комисията разрешение да бъде заменена формулата, която се използва при метода с уреда „CSB Image-Meater“ за класификация на кланични трупове на свине на територията ѝ, тъй като настоящият метод за класификация трябваше да бъде технически приспособен. В протокола, предвиден в член 23, параграф 4 от Регламент (ЕО) № 1249/2008 на Комисията от 10 декември 2008 г. за установяване на подробни правила за прилагане на скалите на Общността за класификация на кланични трупове на говеда, свине и овце и за отчитане на цените, свързани с тях (3), Франция представи подробно описание на пробното разрязване, като в него посочи принципите, на които се основава тази нова формула, резултатите от пробното ѝ разрязване и уравнението за оценяване на процента постно месо.
            
         
               (3)
            
            
               При разглеждане на това искане бе установено, че условията за разрешаване на тази нова формула са изпълнени. В резултат тази формула следва да бъде разрешена във Франция.
            
         
               (4)
            
            
               Поради това Решение 2006/784/ЕО следва да бъде съответно изменено.
            
         
               (5)
            
            
               Не следва да се разрешават изменения на уредите или метода за класификация, освен ако тези изменения са изрично разрешени с решение за изпълнение на Комисията.
            
         
               (6)
            
            
               Мерките, предвидени в настоящото решение, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2006/784/ЕО се изменя в съответствие с приложението към настоящото решение.
   Член 2
   Адресат на настоящото решение е Френската република.
   
      Съставено в Брюксел на 11 юни 2013 година.
      
         
            За Комисията
         
         Dacian CIOLOȘ
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 318, 17.11.2006 г., стр. 27.
   
      (3)  ОВ L 337, 16.12.2008 г., стр. 3.
   
      ПРИЛОЖЕНИЕ
      В част 6 (CSB Image-Meater) от приложението към Решение 2006/784/ЕО точки 2 и 3 се заменят със следното:
      
         
                     „2.
                  
                  
                     Уредът CSB Image-Meater се състои по-специално от видеокамера, компютър, снабден с карта за анализ на изображенията, екран, принтер, команден механизъм, механизъм за измерване на резултатите и интерфейси. Всички 4 променливи на „Image-Meater“ се измерват по медианата; чрез централно звено измерените стойности се превръщат в изчисление на процентното съдържание на постно месо.
                  
               
                     3.
                  
                  
                     Съдържанието на постно месо в кланичните трупове се изчислява по следната формула:
                     
                        
                     където:
                     
                                 Ŷ =
                              
                              
                                 изчисленото процентно съдържание на постно месо в кланичния труп,
                              
                           
                                 G3 —
                              
                              
                                 минималната дълбочина на сланината (заедно с кожата), покриваща мускула gluteus medius (в милиметри),
                              
                           
                                 G4 —
                              
                              
                                 средната дебелина на сланината (заедно с кожата), покриваща четирите лумбални прешлена (наречени Vа, Vb, Vс и Vd) (в милиметри),
                              
                           
                                 M3 —
                              
                              
                                 минимална дълбочина на мускула между предния край на мускула gluteus medius и гръбния край на медуларния канал (в милиметри),
                              
                           
                                 M4 —
                              
                              
                                 средна дълбочина на мускула, покриващ четирите лумбални прешлена (наречени Vа, Vb, Vс и Vd) (в милиметри).
                              
                           Тази формула се отнася за кланични трупове с тегло между 45 и 125 килограма.“